Азаматов Марат Мостафа улы (1941—4.04.2002), хоккейсы, шайбалы хоккей тренеры. 1961—1963 йылдарҙа Салауат Юлаев исемендәге спорт клубы уйынсыһы; 1969—1975 йылдарҙа Олимпия резервының «Салауат Юлаев» балалар-үҫмерҙәр махсус спорт мәктәбе директоры, 1983—1992 йылдарҙа — тренеры; 1979—1983 һәм 1990—1991 йылдарҙа «Салауат Юлаев» хоккей командаһының баш тренеры. РСФСР-ҙың атҡаҙанған тренеры (1978). Башҡорт АССР-ының атҡаҙанған мәҙәниәт хеҙмәткәре (1978), Башҡортостан Республикаһының мәғариф отличнигы (1994).